**Ministru kabineta rīkojuma projekta „Par valsts nekustamo īpašumu**

**nodošanu Satiksmes ministrijas valdījumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41.panta pirmās daļas 1.punkts un 8.panta trešā daļa, likuma „Par autoceļiem” 7.panta pirmā daļa, Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 5.7.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijas grāmatvedības uzskaitē reģistrēts nekustamais īpašums „Autoceļš A11” (nekustamā īpašuma kadastra Nr.6484 016 0167) – zemes vienība (zemes vienības kadastra apzīmējums 6484 016 0160) 0,5635 haplatībā – Rucavas pagastā, Rucavas novadā (turpmāk – nekustamais īpašums „Autoceļš A11”).  Ar Liepājas tiesas Zemesgrāmatu nodaļas tiesneša 2017.gada 29.marta lēmumu nekustamais īpašums „Autoceļš A11” ierakstīts Rucavas pagasta zemesgrāmatas nodalījumā Nr.100000565844 uz Latvijas valsts vārda Iekšlietu ministrijas personā.  Valsts akciju sabiedrība „Latvijas Valsts ceļi” (turpmāk – LVC) 2016.gada 21.marta vēstulē Nr.49/1258 „Par nekustamā īpašuma iegūšanu būvprojekta „Liepāja – Lietuvas robeža (Rucava) posma km 50,496-59,099 seguma pārbūve (pastiprināšana)” realizācijas nodrošināšanai” informēja Iekšlietu ministriju par to, ka pēc LVC pasūtījuma tiek veikta būvprojekta „Valsts galvenā autoceļa A11 Liepāja – Lietuvas robeža (Rucava)” posma km 50,496 – 59,099 seguma pārbūve (pastiprināšana)” (turpmāk – Projekts) izstrāde. Saskaņā ar Projekta darba uzdevumu, tiek plānots veikt būvdarbus Satiksmes ministrijai piekrītošajos un valsts autoceļu fonda bilancē esošajos nekustamajos īpašumos, kā arī valstij Iekšlietu ministrijas valdījumā esošā nekustamajā īpašumā „Rucavas muitas punkts” sastāvā esošās zemes vienībās un uz tās esošām brauktuvēm, nodrošinot savienojumu ar autoceļa turpinājumu Lietuvas pusē.  Lai nodrošinātu autoceļa A11 pilnveidošanu atbilstoši Eiropas Parlamenta un Padomes Regulai Nr.562/2006, ar kuru ievieš Kopienas Kodeksu par noteikumiem, kas reglamentē personu pārvietošanos pār robežām, saskaņā ar Ministru kabineta 2014.gada 15.aprīļa sēdes protokola Nr.23, 23§ “Informatīvais ziņojums “Par rīcību ar Iekšlietu ministrijas valdījumā esošajiem nekustamajiem īpašumiem robežas šķērsošanas vietās ar Lietuvas Republiku” (turpmāk – informatīvais ziņojums) 3.1.apakšpunktu, Iekšlietu ministrija ir veikusi nekustamā īpašuma „Rucavas muitas punkts” (nekustamā īpašuma kadastra Nr.6484 016 0143) sastāvā esošo būvju (būvju kadastra apzīmējumi 6484 016 0143 001, 6484 016 0143 002 un 6484 016 0143 005) demontāžu. Atbilstoši normatīvo aktu prasībām 2015.gada 5.augustā veikti grozījumi Liepājas tiesas Zemesgrāmatu nodaļas Rucavas pagasta zemesgrāmatas nodalījumā Nr.317.  Rucavas novada pašvaldība ar 2016.gada 26.maija lēmumu (prot. Nr.9, 1.10.§) „Par valsts nekustamā īpašuma „Rucavas muitas punkts”, Rucavas pagastā, Rucavas novadā sadali” ir pieņēmusi lēmumu veikt nekustamā īpašuma „Rucavas muitas punkts” sadali saskaņā ar informatīvā ziņojuma 2.punktu, kurā noteikts atbalstīt informatīvajā ziņojumā par nekustamo īpašumu „Rucavas muitas punkts” ietverto 1.turpmākās rīcības variantu, kas paredz veikt zemes vienības (zemes vienības kadastra apzīmējums 6484 016 0143) sadali, izveidojot trīs patstāvīgus īpašumus. Saskaņā ar iepriekš minēto tika izveidots nekustamais īpašums „Autoceļš A11”. Minētai zemes vienībai noteikts zemes lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma (kods 1101).  LVC 2016.gada 15.jūnija vēstulē Nr.4.9/2782 „Par valstij piekritīgām zemēm” informēja Iekšlietu ministriju par to, ka uzsakot Projekta izstrādi, tika konstatēts, ka valsts autoceļu bilancē esošais valsts galvenā autoceļa A11 „Liepāja – Lietuva robeža (Rucava)” posms Rucavas pagastā pie Lietuvas robežas aptuveni 4 metru garumā atrodas uz Iekšlietu ministrijai piekrītošās zemes vienības (zemes vienības kadastra apzīmējums 6484 016 0405) 1,47 ha platībā. Saskaņā ar Ministru kabineta 2008.gada 23.decembra rīkojumu Nr.865 „Par valsts robežas joslas zemes vienību Liepājas rajona Dunikas, Gramzdas, Kalētu, Rucavas un Vaiņodes pagastā saglabāšanu valsts īpašumā” minētā zemes vienība nodota Iekšlietu ministrijas valdījumā. Pamatojoties uz Satiksmes ministrijas 2013.gada 16.decembra Deleģēšanas līgumā Nr.SM2013/57 doto pilnvarojumu LVC lūdza Iekšlietu ministriju sadalīt tās valdījumā esošo zemes vienību (zemes vienības kadastra apzīmējums 6484 016 0405), nodalot no tās Satiksmes ministrijai piekrītošu zemes vienību, uz kā atrodas autoceļa fonda bilancē esošs valsts galvenā autoceļa A11 posms un piekrist atdalītās zemes vienības nodošanai Satiksmes ministrijas valdījumā.  Rucavas novada pašvaldība ar 2016.gada 30.jūnija lēmumu (prot. Nr.12, 1.6.§) „Par Iekšlietu ministrijai piekrītošās zemes vienības sadalīšanu” ir pieņēmusi lēmumu no Iekšlietu ministrijai piekritīgās zemes vienības (zemes vienības kadastra apzīmējums 6484 016 0405) izdalīt zemes vienību valsts galvenā autoceļa A11 uzturēšanai un piešķirt nosaukumu „Liepāja – Lietuvas robeža” piešķirot lietošanas mērķi – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).  Saskaņā ar iepriekš minēto tika izveidots nekustamais īpašums „Liepāja – Lietuvas robeža” (nekustamā īpašuma kadastra Nr.6484 016 0165) – zemes vienība (zemes vienības kadastra apzīmējums 6484 016 0162) 0,0134 haplatībā – Rucavas pagastā, Rucavas novadā (turpmāk – nekustamais īpašums „Liepāja – Lietuvas robeža”).  Ar Liepājas tiesas Zemesgrāmatu nodaļas tiesneša 2017.gada 2.februāra lēmumu nekustamais īpašums „Liepājas – Lietuvas robeža” ierakstīts Rucavas pagasta zemesgrāmatas nodalījumā Nr.100000564040 uz Latvijas valsts vārda Iekšlietu ministrijas personā.  Valsts robežsardze 2016.gada 25.maija vēstulē Nr.23.1-5/1561 „Par būvprojektu „Liepāja – Lietuvas robeža (Rucava)” un 2016.gada 6.jūnijā vēstulē Nr.23.1-5/1706 „Par būvprojektu „Liepāja – Lietuvas robeža (Rucava)” saskaņoja Projektu ar nosacījumu, ka ceļa kreisajā pusē ir jāizveido apstāšanās vieta (stāvvieta) uz atsevišķas klātnes. Izstrādājot Projekta darba versiju, lai nodrošinātu iespējamību uz pārbaudēm apturēt transportlīdzekļus, netraucējot pārējos satiksmes dalībniekus, robežkontroles vajadzībām ceļa kreisajā pusē plānots izveidot apstāšanās vietu uz atsevišķas klātnes.  Valsts nekustamie īpašumi „Autoceļš A11” un „Liepājas – Lietuvas robeža” nav iznomāti, kā arī nav ierosināti tiesvedības procesi.  Saskaņā ar Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 5.7.apakšpunktu un likuma „Par autoceļiem 7.panta pirmo daļu, Satiksmes ministrija īsteno autoceļu valsts pārvaldi un pašvaldību autoceļu pārraudzību.  Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41.panta pirmās daļas 1.punktu un 8.panta trešo daļu uz valsts vārda Satiksmes ministrijas personā zemesgrāmatās tiek ierakstīta valstij piederošā un piekrītošā zeme, kas aizņem valsts transporta un sakaru komunikācijas, kā arī zeme, kas nepieciešama šo objektu uzturēšanai atbilstoši zemes ierīcības projektam. Lai varētu realizēt Kohēzijas fonda piešķirtos līdzekļus valsts galvenā autoceļa A11 „Par valsts un pašvaldību zemes īpašuma tiesībām un to nostiprināšanu zemesgrāmatās” Liepāja – Lietuvas robeža (Rucava)” rekonstrukcijai, nepieciešams sakārtot nekustamā īpašuma valsts kadastra reģistrā valstij piekrītošās zemes pēc to piederības attiecīgai ministrijai.  Ņemot vērā minēto, ir sagatavots Ministru kabineta rīkojuma projekts „Par valsts nekustamo īpašumu nodošanu Satiksmes ministrijas valdījumā” (turpmāk – rīkojuma projekts), kas paredz Iekšlietu ministrijai nodot Satiksmes ministrijas valdījumā valsts nekustamos īpašumus, kas ierakstīti zemesgrāmatā uz valsts vārda Iekšlietu ministrijas personā.  Rīkojuma projekts paredz Satiksmes ministrijai pārņemt valdījumā no Iekšlietu ministrijas valsts nekustamos īpašumus „Autoceļš A11” un „Liepājas – Lietuvas robeža” un normatīvajos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā.  Rīkojuma projekts ir sagatavots ar mērķi mainīt valsts nekustamā īpašuma valdītāju, valsts nekustamais īpašums nepieciešams Satiksmes ministrijas funkciju nodrošināšanai.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra, Satiksmes ministrija, valsts akciju sabiedrība “Latvijas Valsts ceļi” un Rucavas novada dome. |
| 4. | Cita informācija | Rīkojuma projektam nav ietekmes uz valsts budžetu, jo papildu finanšu līdzekļi no valsts budžeta nav nepieciešami. Izdevumi, kas saistīti ar nekustamā īpašuma ierakstīšanu zemesgrāmatā uz valsts vārda Satiksmes ministrijas personā un tā uzturēšanu, tiks segti no Satiksmes ministrijai piešķirtajiem valsts budžeta līdzekļiem. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Iekšlietu ministrija, Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza:

Valsts sekretāra pienākumu izpildītājs Dimitrijs Trofimovs

Šoldre, 67829062

zanna.soldre@agentura.iem.gov.lv